ନୂଆଦିଲ୍ଲୀଃ ଭୂପୃଷ୍ଠରୁ ନିକ୍ଷେପ କରାଯିବା ଭଳି ୭୫୦ କିଲୋମିଟର ଦୂର ଲକ୍ଷଭେଦୀ ପାକିସ୍ତାନୀ କ୍ଷେପଣାସ୍ତ୍ର ଦ୍ୱିତୀୟ ବାବର ପରୀକ୍ଷଣ ବେଳେ ଦୁର୍ଘଟଣାଗ୍ରସ୍ତ ହୋଇଥିବା ଜଣାପଡ଼ିଛି । ମାର୍ଚ ୧୯ ତାରିଖ ଦିନ ବାଲୋଚିସ୍ତାନ ଅନ୍ତର୍ଗତ ସୋନମିଆନି ପରୀକ୍ଷଣ ରେଞ୍ଜରୁ ଉତକ୍ଷେପିତ ହେବାର ଦୁଇ ମିନିଟ ପରେ ଏହାର ଡେଲିଭରି ପ୍ଲାଟଫର୍ମ ଭାଙ୍ଗିପଡ଼ିଥିଲା । ସେତେବେଳକୁ କ୍ଷେପଣାସ୍ତ୍ରଟି ମାତ୍ର ୧୪ କିଲୋମିଟର ଯାଇଥିଲା ।
ନିରାପତ୍ତା ଯୋଜନାକାରୀ ଏବଂ ପାକିସ୍ତାନର ପ୍ରତ୍ୟକ୍ଷଦର୍ଶୀଙ୍କ କହିବା ଅନୁସାରେ, ଏହା ହେଉଛି କ୍ଷେପଣାସ୍ତ୍ର ଦ୍ୱିତୀୟ ବାବରର କ୍ରମାଗତ ଦ୍ୱିତୀୟ ବିଫଳତା । ଏହି ସେମି-ସୋନିକ୍ କ୍ଷେପଣାସ୍ତ୍ରର ପୂର୍ବବର୍ତ୍ତୀ ପରୀକ୍ଷଣ ୨୦୧୮ ମସିହା ଏପ୍ରିଲ୍ ୧୦ ତାରିଖରେ କରାଯାଇଥିଲା । ତାହା ମଧ୍ୟ ବିଫଳ ହୋଇଥିଲା ।
